Kevin Durant

Kevinas Veinas Durantas (, g. 1988 m. rugsėjo 29 d. Vašingtone) – JAV krepšininkas, žaidžiantis NBA lygoje rungtyniaujančioje Hiustono „Rockets“ komandoje.

Vienerius metus žaidė NCAA Teksaso universitete. K. Durant ūgis yra 211 cm, svoris 109 kg. Jis žaidžia lengvojo ir sunkiojo krašto pozicijose. Mokymosi metu žaidė Merilande ir Virdžinijoje.

2016 m. vasarą paskelbė, kad palieka Oklahoma Sičio „Thunder“ ir keliasi į „Golden State Warriors“, sudarydamas didįjį ketvertą su Stephen Curry, Klay Thompson ir Draymond Green.

2019 m. paliko „Golden State Warriors“ ir persikėlė į Bruklino „Nets“.

2023 m. vasario 9 d. „Nets“ komanda iškeitė K. Durantą ir T. J. Warren į Finikso Suns komandą.

2023 m. pabaigoje K. Durantas pateko į visų laikų 10 rezultatyviausių NBA lygos žaidėjų sąrašą.Kevin Durant enters top 10 all-time scoring leaderboard, passing Moses Malone

2024 m. vasaros olimpinėse žaidynėse K. Durantas tapo rezultyviausiu JAV žaidėju olimpinių žaidynių istorijoje.Kevin Durant becomes USA’s Olympic all-time leading scorer

2025 m. birželio 22 d. „Suns“ išmainė Durantą į Hiustono „Rockets“ už Dilon Brooks, Jalen Green, 10-ąjį 2025 m. NBA naujokų biržos pirmojo rato šaukimą, taip pat 5 šaukimus antrajame rate.

 Pasiekimai 
 2007 m. balandžio 1 d. jis tapo pirmu pirmakursiu, kuriam buvo įteiktas Naismith apdovanojimas
 2007 m. kovo 26 d. Kevin Durant kartu su Greg Oden, Arron Afflalo, Alando Tucker ir Acie Law IV „Associated Press“ buvo išrinkti į All-American Team. Durant ir Oden tapo pirmaisiais pirmakursiais, kurie buvo atrinkti nuo 1990 m.
 2007 m. NBA naujokų biržoje pašauktas 2 numeriu Seatlo „SuperSonics“ klubo
 2008 m. sezone išrinktas NBA Metų naujoku.
 2009 m. sezone pagerino naujokų-antramečių varžybose įmestų taškų rodiklį. (46 taškai)
 2009 m. sezone išrinktas NBA Visų žvaigždžių naujokų-antramečių varžybų naudingiausiu žaidėju (MVP).
 2010 m. su JAV tapo pasaulio čempionu ir naudingiausiu žaidėju – MVP (Most Valuable Player).
 2012 m. su JAV krepšinio rinktine tapo Londono olimpinių žaidynių aukso medalio laimėtoju
 2010, 2011, 2012 m. buvo pripažintas rezultatyviausiu NBA lygos žaidėju
 2014 m. paskelbtas NBA naudingiausiu žaidėju (Most Valuable Player).
 2013–2014 m. NBA sezone pasiekta ilgiausia serija pelnant 25 ar daugiau taškų (41 rungtynes)
 2012, 2016, 2020, 2024 m. vasaros olimpinės žaidynės – 

 Šaltiniai 

Kategorija:JAV krepšininkai
Kategorija:JAV olimpiečiai